Martine Rebetez

Biograpiya 
Pinag - adalan ni Rebetez an geograpiya asin klimolohiya sa Unibersidad nin Lausanne, Zurich asin Salford puon 1979 sagkod 1985. Naresibi nya an saiyang pagka-doktor poon 1987 sagkod 1992 sa Unibersidad nin Lausanne asin kan huri 

nagin empleyado sa University of Freiburg dangan sa  University of Neuchâtel. Poon kan 2006, sya nagin parasiyasat sa Institusyon Para sa Federal Research Institute for Forests, Snow and Landscape (WSL) asin poon kan 2017 bilang propesor sa Unibersidad nin Neuchtel.

 Mga Gibo 
An sientipikong isinurat ni Rebetez manunungod sa pagbabago sa klima, nangorog na sa Switzerland, siring man sa mga resulta nin pagbago nin mga kadlagan huli sa klima, an alpine turismo asin nyebe. Nakakontribuwir sya sa pakasabot sa mga epekto nin pag - init kan globo sa turismo kun tiglipot sa konteksto kan krisis sa klima. Kan 2016, napatunayan kaiyan na an panahon nin pag-ski asin pag-sled sa Alps pinakahalipot nin labing sambulan sa Switzerland kun ikukumparar kan 1970; Huli kaiyan igwa nin mas grabeng panahon, mas halawig na mga panahon nin tigmara asin mas dakulang mga pangyayari sa pag-uran.

Kan 2019, nagkomento si  Rebetes manungod sa mga paghiro konektado sa klima, an Fridays for Future sabi nya: "Susog ki Antoine de St-Exupéry, dai ta pigmana an satuyang mga daga sa satong mga magurang, kundi sa satuyang mga aki. Ngunyan, an bagong henerasyon naghahagad nin kapaliwanagan kun ano an ginibo ta sa mga daga na sinubli ta sana man sainda."

Hinihiling man ni Rebetez an persepsyon nin mga tawo sa klima. An saiyang imbestigasyon sa nagbagong persepsyon kan pasko nakaagda nin pirang atensyon kan media; an paggamit kan paghambing sa Christmas postcards; naipahiling nya na an ideyal na kaisipan sa ma-nyebeng pasko naglakop sana man sa kinaban magpuon kan 1860 paabante.

 Mga reperensya